Avûkatê Buroyê Huqûqî yê Şarî (HHB) û Komeleya Huqûqnasan ê Hemçaxan (ÇHD) Ebru Tîmtîk û Aytaç Unsal pê waştişê edaletî rojeyê mergî de yê. Ebrî Tîmtîk 141 û Aytaç Uysal zî 110 rojan ra nata rojeyê mergî de yê.
Avûkatê Tîmtîke Guçlu Sevîmlîyî vat Tîmtîke bîye 46 kîlo, pê zorî qisey kena, destê ci mor bîyî û halî ra kewte. Sevîmlîyî vat: ''Destê ci mor û sîya bîyî, mîyanê fekê ci de zî birînî virazîyayî. Ebru îfade kerd ke waştişê înan meşrû yê, ê qerardar ê ke xoverdayîşê xo pê qerardarî dewam bikerê.''
Sevîmlîyî vat waştişê meslektaşê înan Tîmtîke û Unsalî meşrû yê, verî ke erey nêbo ganî ê bêrê veradayene û vat: ''Waştişê înan zelal û meşrû yê. Hukmkerdişêkê edîlî wazenê, edalet wazenê. No waştiş têna seba huqûqê hukmî nê, seba huqûqê mîyanneteweyî zî bêro caardene''
